stanford-oval/wikipedia huggingface dataset:
พระอุปคุต
ดูเพิ่ม

พระเจ้าอโศกมหาราช
ท้าววสวัตตี
แหล่งข้อมูลอื่น

บทความ "ตำนานพระอุปคุต" เก็บถาวร 2009-09-24 ที่ เวย์แบ็กแมชชีน (ไทย)
ผ้าลูกไม้

ผ้าลูกไม้
ผ้าลูกไม้ เป็นวิธีที่ด้ายหรือเส้นด้ายจะกลายเป็นผ้าหรืองานฝีมือที่ดีอื่น ๆ ผ้าถักประกอบด้วยแถวติดต่อกันของลูปที่เรียกว่าเย็บแผล ในฐานะที่เป็นแต่ละแถวดำเนินการวนรอบใหม่จะถูกดึงผ่านห่วงที่มีอยู่เย็บแผลที่ใช้งานจะมีขึ้นในเข็มจนกว่าวงอื่นสามารถส่งผ่านพวกเขา กระบวนการนี้ในที่สุดก็ส่งผลให้ผ้าที่มักใช้สำหรับเสื้อผ้า
พระเจ้าฮย็องจง

ฮย็องจง (Hyeonjong) สามารถหมายถึง
พระเจ้าฮย็องจงแห่งโครยอ กษัตริย์องค์ที่ 8 แห่งราชวงศ์โครยอ (ค.ศ. 1009–1031)
พระเจ้าฮย็องจงแห่งโชซ็อน กษัตริย์องค์ที่ 18 แห่งราชวงศ์โชซ็อน (ค.ศ. 1659–1674)
พระพิมลธรรม (ช้อย ฐานทตฺโต)

| พระพิมลธรรม (ช้อย านทตฺโต) |
| --- | --- |

ส่วนบุคคล
เกิด: 11 พฤศจิกายน พ.ศ. 2434 (56 ปี 65 วัน ปี)
มรณภาพ: 15 มกราคม พ.ศ. 2491
นิกาย: มหานิกาย
การศึกษา: เปรียญธรรม 6 ประโยค
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
บรรพชา: พ.ศ. 2447
อุปสมบท: พ.ศ. 2454
ตำแหน่ง: สังฆมนตรีว่าการองค์การปกครอง
พระพิมลธรรม นามเดิม ช้อย ฝอยทอง ฉายา ฐานทตฺโต เป็นพระราชาคณะเจ้าคณะรองฝ่ายมหานิกาย ได้ดำรงตำแหน่งสำคัญในคณะสงฆ์ เช่น เจ้าอาวาสวัดมหาธาตุยุวราชรังสฤษฎิ์ราชวรมหาวิหาร เจ้าคณะมณฑลนครสวรรค์ เจ้าคณะตรวจการภาค 1 สังฆมนตรีช่วยว่าการองค์การสาธารณูปการ และสังฆมนตรีว่าการองค์การปกครอง
ประวัติ

พระพิมลธรรม มีนามเดิม ช้อย ฝอยทอง เกิดเมื่อวันขึ้น 11 ค่ำ เดือน 12 ปีเถาะ ตรงกับวันพุธที่ 11 พฤศจิกายน พ.ศ. 2434 เวลา 7.05 น. เป็นบุตรนายบุญธรรมกับนางพวง ฝอยทอง ภูมิลำเนาอยู่บ้านใหม่หางกระเบน หมู่ 5 ตำบลบ้านใหม่ อำเภอกรุงเก่า จังหวัดพระนครศรีอยุธยา เมื่ออายุได้ 9 ขวบ ท่านได้เข้าศึกษากับพระอาจารย์น้อย วัดจันทร์ประเทศ จนอายุได้ 11 ปี จึงย้ายไปศึกษากับพระมหาหรุ่น ป.ธ. 5 วัดมหาธาตุยุวราชรังสฤษฎิ์
พ.ศ. 2447 ได้บรรพชาเป็นสามเณร โดยมีสมเด็จพระวันรัต (ฑิต อุทโย) เป็นพระอุปัชฌาย์ ในปีนั้นพระมหาหรุ่นอาพาธต้องกลับไปรักษาตัวที่บ้านเกิด จึงฝากให้พระมหาเฮง เขมจารี เป็นผู้ปกครองแทน ถึงปี พ.ศ. 2454 จึงได้อุปสมบทเป็นพระภิกษุ โดยมีสมเด็จพระวันรัต (ฑิต อุทโย) เป็นพระอุปัชฌาย์ พระธรรมเจดีย์ (เข้ม ธมฺมสโร) และพระศรีวิสุทธิวงศ์ (เฮง เขมจารี) เป็นคู่กรรมวาจาจารย์ และสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงเป็นองค์อุปถัมภ์
ขณะยังเป็นสามเณร เมื่ออายุได้ 17 ปีท่านสอบได้เปรียญธรรม 3 ประโยค อายุ 18 ปีสอบได้เปรียญธรรม 4 ประโยค และอายุ 20 ปีสอบได้เปรียญธรรม 5 ประโยค หลังจากอุปสมบทเป็นพระภิกษุแล้ว ขณะอายุได้ 21 ปี ท่านสอบได้อีกเป็นเปรียญธรรม 6 ประโยค ได้รับพระราชทานพัดหน้านางพื้นแพรเหลืองประดับเลื่อม มีนิตยภัตราคาเดือนละ 9 บาท
ในรัชสมัยพระบาทสมเด็จพระปกเกล้าเจ้าอยู่หัว ทรงโปรดเกล้าฯ ตั้งเป็นรองเจ้าคณะมณฑลนครสวรรค์ตั้งแต่วันที่ 16 สิงหาคม พ.ศ. 2472 ต่อมาจึงตั้งเป็นเจ้าคณะมณฑลนครสวรรค์ตั้งแต่วันที่ 7 ตุลาคม พ.ศ. 2474 เมื่อมณฑลนครสวรรค์ถูกยุบรวมเข้ากับมณฑลอยุธยา จึงโปรดให้ท่านออกจากตำแหน่งเดิม แล้วตั้งเป็นรองเจ้าคณะมณฑลอยุธยาแทนตั้งแต่วันที่ 1 เมษายน พ.ศ. 2475
สมณศักดิ์

30 ธันวาคม พ.ศ. 2463 เป็นพระราชาคณะชั้นสามัญที่ พระศรีสมโพธิ์
6 พฤศจิกายน พ.ศ. 2470 เป็นพระราชาคณะชั้นราชที่ พระราชโมลี ศรีปาพจนาภรณ์ธรรมพาที ยติคณิศร บวรสังฆาราม คามวาสี
6 พฤศจิกายน พ.ศ. 2474 เป็นพระราชาคณะชั้นเทพที่ พระเทพโมลี ตรีปิฎกธาดา มหากถิกสุนทร ยติคณิสสร บวรสังฆาราม คามวาสี
19 กันยายน พ.ศ. 2478 เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก ตรีปิฎกคุณาลงกรณ์ ยติคณิสสร บวรสังฆารามคามวาสี
19 ธันวาคม พ.ศ. 2488 เป็นพระราชาคณะเจ้าคณะรองที่ พระพิมลธรรมมหันตคุณ วิบุลยปรีชาญาณนายก ตรีปิฎกคุณาลังการภูสิต ยติกิจสาทร มหาคณฤศร บวรสังฆาราม คามวาสี
มรณภาพ

พระพิมลธรรม ตรากตรำทำงานอย่างหนักจนเริ่มอาพาธ และเข้าโรงพยาบาลศิริราชในวันที่ 14 มกราคม พ.ศ. 2491 แพทย์ตรวจพบว่าท่านเป็นโรคปอดบวม แม้จะถวายการรักษาอย่างเต็มที่ อาการของท่านกลับทรุดลงต่อเนื่อง จนถึงเวลา 5.00 น. เศษ ของวันที่ 15 มกราคม ท่านกล่าวเป็นครั้งสุดท้ายว่า
สังขารไม่ใช่ตัว ไม่ใช่ตน ไม่ใช่เรา ไม่ใช่เขา ขออย่ายึดถือเป็นสาระอะไรเลย 
ทั้งสัทธิวิหาริก ทั้งอันเตวาสิก ทั้งท่านผู้เคารพนับถือ และทุก ๆ คน ฉันขอให้อโหสิกรรมในที่สุด
จากนั้นท่านก็ไม่กล่าวอะไรอีก จนกระทั่งมรณภาพในเวลา 5.40 น. สิริอายุได้ 56 ปี 65 วัน
พระเจ้ากูอีซิน

| พระเจ้ากูอีซินแห่งแพกเจ |
| --- | --- |
ฮันกึล: 구이신왕
ฮันจา: 久爾辛王
อักษรโรมันฉบับปรับปรุง: Gu-isin-wang
พระเจ้ากูอีซินแห่งแพ็กเจ ครองราชย์ ค.ศ. 420 - ค.ศ. 427 ทรงเป็นกษัตริย์แห่งอาณาจักรแพ็กเจหนึ่งในสามก๊กแห่งเกาหลี ทรงเป็นกษัตริย์ลำดับที่ 19 แห่งอาณาจักรแพ็กเจ พระองค์เป็นพระราชโอรสในพระเจ้าจอนจีกับพระมเหสีพันซูแห่งอาณาจักรแพ็กเจ
ในปี ค.ศ. 420 ราชวงศ์ลั่วซ่งบนจีนแผ่นดินใหญ่ได้ส่งทูตมาเจริญสัมพันธไมตรีกับอาณาจักรแพ็กเจและอาณาจักรใกล้เคียง ปี ค.ศ. 424 พระเจ้ากูอีซินทรงส่งทูตไปยังลั่วซ่งเพื่อเจริญสัมพันธไมตรี ค.ศ. 425 ราชวงศ์ลั่วซ่งได้สรรเสริญพระเจ้ากูอีซินว่าเป็นกษัตริย์ที่ยิ่งใหญ่แห่งตะวันออก ความสัมพันธ์ของลั่วซ่งกับแพกเจมีขึ้นเพื่อถ่วงดุลอำนาจของอาณาจักรโคกูรยอทางตอนเหนือ
ผ้าย้อมคราม

ผ้าย้อมครามคือผ้าที่ทอด้วยมือ หรือทอด้วยเครื่องจักรที่ย้อมสีด้วยครามธรรมชาติ มีเฉดสีฟ้าถึงสีน้ำเงินเข้ม ผ้าย้อมครามนิยมใช้กันแพร่หลายในหลายเขตพื้นที่ของโลก โดยเฉพาะเอเชีย เช่น ญี่ปุ่น จีน เกาหลี อินเดีย ลาวและประเทศไทย เนื่องจากมีองค์ความรู้ในการปลูกต้นครามและการย้อมคราม 
ผ้าย้อมครามในประเทศไทยมีมากในภาคอีสาน โดยเฉพาะจังหวัดสกลนครซึ่งมักจะย้อมครามที่เส้นฝ้าย เส้นฝ้ายก่อนนำไปทอด้วยมือให้เป็นผืน บ้างมัดหมี่ให้เป็นลวดลายก่อนแล้วจึงนำไปย้อมและทอมือด้วยกี่พื้นบ้าน เกิดเป็นผ้ามัดหมี่ทอมือย้อมครามที่มีเอกลักษณ์ของแต่ละท้องถิ่น ในปัจจุบันมีการผสมเทคนิคใหม่ๆ เช่นการมัดย้อม การเขียนเทียน บาติก เพื่อให้ได้ลวดลายและสีสันที่ร่วมสมัย
| ด ค กมรดกภูมิปัญญาทางวัฒนธรรมของชาติ สาขางานช่างฝีมือดั้งเดิม โดยกระทรวงวัฒนธรรม |
| --- | --- |
ผ้าและผลิตภัณฑ์จากผ้า:  ซิ่นตีนจก  ผ้าแพรวา  ผ้าทอนาหมื่นศรี  ผ้ายก  ผ้ามัดหมี่  ผ้าย้อมคราม  ผ้าทอไทครั่ง  ผ้าทอไทลื้อ  ผ้าทอกะเหรี่ยง  ผ้าทอไทยวน  ผ้าทอผู้ไทย  ผ้าทอไทพวน  ผ้าขาวม้า  ผ้าทอเกาะยอ  ผ้าทอเมืองอุบลฯ  ซิ่นหมี่คั่นน้อยไทหล่ม  ผ้าโฮลสุรินทร์  ผ้าซิ่นตีนแดงบุรีรัมย์  ผ้าไหมหางกระรอกโคราช 
เครื่องจักสาน:  ก่องข้าวดอก  เครื่องจักสานย่านลิเภา  เครื่องจักสานไม้ไผ่  ตะกร้อหวาย  ขัวแตะ 
เครื่องปั้นดินเผา:  เครื่องปั้นดินเผาเวียงกาหลง  เครื่องปั้นดินเผาด่านเกวียน 
เครื่องโลหะ:  มีดอรัญญิก  กระดิ่งทองเหลือง  กริซ  การปั้นหล่อพระพุทธรูป  ขันลงหินบ้านบุ  บาตรบ้านบาตร  เครื่องทองเหลืองบ้านปะอาว  ฆ้องบ้านทรายมูล  ประเกือมสุรินทร์  งานคร่ำ 
เครื่องไม้:  เกวียนสลักลาย  เรือนไทยพื้นบ้านดั้งเดิม  เรือกอและ  งานช่างแทงหยวก  งานแกะสลักกะโหลกซอ 
เครื่องหนัง:  รูปหนังตะลุง  รูปหนังใหญ่ 
เครื่องประดับ: เครื่องทองโบราณสกุลช่างเพชรบุรี
เครื่องรัก:  เครื่องมุกไทย  เครื่องรัก 
งานศิลปะกรรมพื้นบ้าน:  สัตตภัณฑ์ล้านนา  โคมล้านนา  หัวโขน  บายศรี  งานช่างตอกกระดาษ  งานช่างแกะสลักผักผลไม้  งานช่างดอกไม้สด  งานตีทองคำเปลว  งานช่างผ้าลายทองแผ่ลวด  ปราสาทศพสกุลช่างลำปาง 
อื่น ๆ:  เครื่องแต่งกายมโนห์รา  งานปูนปั้นสกุลช่างเมืองเพชร  เมรุลอย 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
พระเจ้าคยองซุน

| พระเจ้าคยองซุน |
| --- | --- |
พระราชาแห่งซิลลา

พระราชาองค์ที่ 56 แห่ง อาณาจักรซิลลา
ครองราชย์: 1470-1478
ราชาภิเษก: 1470
ก่อนหน้า: คยองแก
ถัดไป: สิ้นสุดราชวงศ์

สวรรคต: 1521  แคซอง
คู่อภิเษก: พระมเหสีจอกบัง   องค์หญิงนักรัง
พระราชบุตร: องค์ชายมาอึย   องค์ชายบอมคง
| พระเจ้าคยองซุน |
| --- | --- |
ฮันกึล: 경순왕
ฮันจา: 敬順王
อักษรโรมันฉบับปรับปรุง: Gyeongsun wang
พระเจ้าคยองซุนแห่งซิลลา (ครองราชย์ ค.ศ. 927 - ค.ศ. 935) ทรงเป็นกษัตริย์แห่งอาณาจักรซิลลา หนึ่งใน สามก๊กแห่งเกาหลี ทรงเป็นกษัตริย์ลำดับที่ 56 และทรงเป็นกษัตริย์พระองค์สุดท้าย แห่งอาณาจักรซิลลา
พระเจ้าคยองซุนเป็นทายาทรุ่นที่ 6 ของพระเจ้ามุนซองพระองค์เป็นโอรสขององค์ชายฮโยจองกับองค์หญิงคเยอา ซึ่งองค์หญิงคเยอาเป็นพระราชธิดาของพระเจ้าฮอนคัง พระองค์มีพระชายาคือพระมเหสีจอกบัง(죽방부인) พระราชโอรสองค์โตคือ องค์ชายมาอึย รัชทายาทแห่งอาณาจักรซิลลาและพระราชโอรสองค์รองคือ องค์ชายบอมคง
พระเจ้าคยองซุนขึ้นครองราชย์เป็นกษัตริย์แห่งอาณาจักรซิลลาได้เนื่องจากได้รับการแต่งตั้งจากพระเจ้าคยอน ฮวอนแห่งอาณาจักรฮูแพกเจ หลังจากที่กองทัพของฮูแพกเจเข้ายึดครองเมืองคยองจูและอาณาจักรซิลลาในปี ค.ศ. 927 นั้นอาณาจักรซิลลาจึงอยู่ในฐานะเมืองขึ้นของอาณาจักรฮูแพกเจ และในปี ค.ศ. 935 พระเจ้าคยอน ฮวอนแห่งอาณาจักรฮูแพกเจสิ้นพระชนม์ทำให้พระเจ้าแทโจแห่งโครยอนำทัพเข้ายึดครองอาณาจักรซิลลาต่อจากอาณาจักรฮูแพกเจ และตั้งเปลี่ยนชื่ออาณาจักรจากอาณาจักรแทบงเป็นอาณาจักรโครยอ และพระเจ้าคยองซุนได้สละราชบัลลังก์รวมเข้ากับอาณาจักรโครยอ โดยพระเจ้าคยองซุนได้อภิเษกกับองค์หญิงนักรังพระราชธิดาของพระเจ้าแทโจแห่งโครยอ
หลังจากพระองค์สละราชบัลลังก์ลงพระเจ้าแทโจแห่งโครยอได้รวมอาณาจักรซิลลา อาณาจักรอาณาจักรฮูแพกเจ และอาณาจักรโครยอเข้าเป็นอาณาจักรเดียว พระเจ้าคยองซุนทรงใช้ชีวิตที่เหลืออยู่ที่พระราชวังเล็กๆนอกเมืองแคซอง ซึ่งเป็นเมืองหลวงของอาณาจักรโครยอกับพระชายาทั้งสองพระองค์คือพระมเหสีจอกบังและองค์หญิงนักรังอย่างมีความสุข
และในปี ค.ศ. 978 พระเจ้าคยองซุนเสด็จสวรรคตในพระราชวังของพระองค์อย่างสงบ และนำมาซึ่งความโศกเศร้าของเหล่าประชาชนโครยอเชื้อสายซิลลาเป็นอย่างมาก พระศพของพระองค์ได้ถูกฝังที่ จางทัน-มยอน เมืองยอนชอน จังหวัดคยองกิ ประเทศเกาหลีใต้ในปัจจุบัน
ตามบันทึกซัมกุก ซากิ องค์ชายมาอึย พระราชโอรสของพระเจ้าคยองซุน องค์รัชทายาทองค์สุดท้ายแห่งอาณาจักรซิลลา คัดค้านการรวมอาณาจักรของพระเจ้าคยองซุน พระองค์จึงได้ออกบวชเป็นฤๅษีที่ภูเขาคอมคัง
พระเชษฐา

พระเชษฐา เป็นพระนามของพระมหากษัตริย์และพระบรมวงศานุวงศ์แห่งกรุงศรีอยุธยา อาจหมายถึง
สมเด็จพระรามาธิบดีที่ 2  ซึ่งมีพระนามเดิมว่า พระเชษฐา พระองค์เป็นพระราชโอรสในสมเด็จพระบรมไตรโลกนาถและเป็นพระมหากษัตริย์พระองค์ที่ 10 แห่งกรุงศรีอยุธยา
สมเด็จพระเชษฐาธิราช พระราชโอรสพระองค์ใหญ่ในสมเด็จพระเจ้าทรงธรรมและเป็นพระมหากษัตริย์พระองค์ที่ 22 แห่งกรุงศรีอยุธยา
พระเกี้ยว

พระราชลัญจกรพระจุลมงกุฎ ประจำรัชกาลที่ 5
สมเด็จพระมหิตลาธิเบศร อดุลยเดชวิกรม พระบรมราชชนกทรงสวมพระเกี้ยวยอดในพระราชพิธีโสกันต์
พระเกี้ยวจำลอง ณ หอประวัติ จุฬาลงกรณ์มหาวิทยาลัย
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระปรมาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระปรมาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
สถาบันการศึกษาที่ใช้พระเกี้ยวเป็นสัญลักษณ์

การใช้พระเกี้ยวเป็นเครื่องหมายประจำสถาบันการศึกษานั้น มีมาตั้งแต่สมัย "โรงเรียนฝึกหัดข้าราชการพลเรือน" โดยพระบาทสมเด็จพระจุลจอมเกล้าเจ้าอยู่หัว โปรดเกล้าฯ พระราชทานพระบรมราชานุญาตให้อัญเชิญพระเกี้ยวเป็นเครื่องหมายหน้าหมวกของนักเรียน ต่อมาเมื่อโรงเรียนฝึกหัดข้าราชการพลเรือน เปลี่ยนชื่อเป็น "โรงเรียนมหาดเล็ก" ก็ได้รับพระราชทานพระบรมราชานุญาตให้อัญเชิญพระเกี้ยวเป็นเครื่องหมายของโรงเรียน หลังจากนั้นเมื่อโรงเรียนมหาดเล็กเปลี่ยนชื่อเป็น"โรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว" 
สมเด็จพระเจ้าบรมวงศ์เธอ กรมพระยาดำรงราชานุภาพ ได้กราบบังคมทูลขอพระราชทานพระบรมราชานุญาตใช้ตราพระเกี้ยวเป็นสัญลักษณ์ประจำโรงเรียนข้าราชการฯ ซึ่งต่อมา ได้รับการสถาปนาขึ้นเป็นจุฬาลงกรณ์มหาวิทยาลัย ก็ยังคงได้รับพระราชทานพระบรมราชานุญาตให้ใช้ตราพระเกี้ยวเป็นเครื่องหมายประจำมหาวิทยาลัย ตราบจนถึงปัจจุบัน   โดยสถานศึกษาที่ใช้พระเกี้ยวเป็นสัญลักษณ์ เช่น
สถาบันการศึกษาที่ใช้พระเกี้ยวเป็นสัญลักษณ์ > สถาบันอุดมศึกษา

จุฬาลงกรณ์มหาวิทยาลัย
มหาวิทยาลัยมหาจุฬาลงกรณราชวิทยาลัย
มหาวิทยาลัยวลัยลักษณ์ (สัญลักษณ์จุลมงกุฎเหนือตัวอักษร "จภ" หมายถึง พระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี)
มหาวิทยาลัยนราธิวาสราชนครินทร์ (สัญลักษณ์จุลมงกุฎเหนือตัวอักษร “กว” หมายถึง พระนามของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์)
สถาบันการศึกษาที่ใช้พระเกี้ยวเป็นสัญลักษณ์ > โรงเรียน

โรงเรียนหอวัง และโรงเรียนในเครือ (ยกเว้น โรงเรียนนวมินทราชินูทิศ หอวัง นนทบุรี ที่ใช้ตราพระปรมาภิไธยย่อ สก)
โรงเรียนเตรียมอุดมศึกษา และโรงเรียนในเครือ (โรงเรียนเตรียมอุดมศึกษาภาค) และ (โรงเรียนเตรียมอุดมศึกษา สุวินทวงศ์ ซึ่งถูกจัดตั้งขึ้นเพื่อเป็นสาขาของโรงเรียนเตรียมอุดมศึกษา)
โรงเรียนเตรียมอุดมศึกษาพัฒนาการ และโรงเรียนในเครือ (ยกเว้น โรงเรียนนวมินทราชินูทิศ เตรียมอุดมศึกษาพัฒนาการ ที่ใช้ตราพระปรมาภิไธยย่อ สก)
โรงเรียนเตรียมอุดมศึกษาน้อมเกล้า และโรงเรียนในเครือ (ยกเว้น โรงเรียนนวมินทราชินูทิศ เตรียมอุดมศึกษาน้อมเกล้า ที่ใช้ตราพระปรมาภิไธยย่อ สก)
โรงเรียนบดินทรเดชา (สิงห์ สิงหเสนี) และโรงเรียนในเครือ (ยกเว้น โรงเรียนนวมินทราชินูทิศ บดินทรเดชา ที่ใช้ตราพระปรมาภิไธยย่อ สก)
โรงเรียนเบญจมราชาลัย ในพระบรมราชูปถัมภ์ และโรงเรียนในเครือ (ยกเว้น โรงเรียนนวมินทราชินูทิศ เบญจมราชาลัย ที่ใช้ตราพระปรมาภิไธยย่อ สก)
โรงเรียนเบญจมราชานุสรณ์ (เป็นโรงเรียนในเครือเบญจมราชาลัย เมื่อก่อนชื่อ โรงเรียนเบญจมราชาลัย 2 แต่ได้รับพระราชทานพระบรมราชานุญาตให้ใช้พระเกี้ยว เป็นเครื่องหมายประจำโรงเรียนของตนเอง เป็นการเฉพาะ เมื่อปี พ.ศ. 2522 และเปลี่ยนชื่อเป็นโรงเรียนเบญจมราชานุสรณ์ ) และโรงเรียนในเครือ (โรงเรียนเบญจมานุสรณ์ จังหวัดจันทบุรี)
โรงเรียนเบญจมราชูทิศ จังหวัดจันทบุรี
โรงเรียนเบญจมราชูทิศ จังหวัดปัตตานี
โรงเรียนเบญจมราชรังสฤษฎิ์ จังหวัดฉะเชิงเทรา
โรงเรียนเบญจมเทพอุทิศจังหวัดเพชรบุรี
โรงเรียนบรมราชินีนาถราชวิทยาลัย
โรงเรียนมหาวชิราลงกรณราชวิทยาลัย
โรงเรียนสวนกุหลาบวิทยาลัย และโรงเรียนในเครือ
โรงเรียนทวีธาภิเศก และโรงเรียนในเครือ (โรงเรียนประถมทวีธาภิเศก)
โรงเรียนทวีธาภิเศก 2
โรงเรียนอยุธยาวิทยาลัย (แต่ในปัจจุบันได้อัญเชิญตรานี้เป็นตราเข็มกรรมการนักเรียน)
โรงเรียนมัธยมวัดเบญจมบพิตร
โรงเรียนราชวิทยาลัย (หรือโรงเรียน ภ.ป.ร. ราชวิทยาลัย ในพระบรมราชูปถัมภ์)ในปัจจุบัน
โรงเรียนวัดบวรนิเวศ
โรงเรียนรัตนโกสินทร์สมโภชบวรนิเวศศาลายา ในพระสังฆราชูปถัมภ์ นครปฐม
โรงเรียนสาธิตจุฬาลงกรณ์มหาวิทยาลัย
โรงเรียนสาธิต ฝค.ตอ. / วศ.ปทุมวัน / มศว ปทุมวัน (ตราพระเกี้ยวธรรมจักร พ.ศ. 2497-2517)
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย
โรงเรียนวิทยาศาสตร์จุฬาภรณราชวิทยาลัย
ดูเพิ่ม

มงกุฎ
จุลมงกุฎ
ฟ่าน เฉิงเฉิง

| ฟ่าน เฉิงเฉิง |
| --- | --- |
ฟ่านในปี 2018
เกิด:  (2000-06-16) 16 มิถุนายน ค.ศ. 2000 (24 ปี) เมืองชิงเต่า มณฑลซานตง ประเทศจีน
ชื่ออื่น: อดัม
อาชีพ:  นักร้อง  แร็ปเปอร์  นักแสดง 
ครอบครัว: ฟ่าน ปิงปิง (พี่สาว)
อาชีพทางดนตรี
แนวเพลง: แมนโดป็อป
เครื่องดนตรี: เสียงร้อง
ช่วงปี: 2017–ปัจจุบัน
ค่ายเพลง: Fan Chengcheng Studio
อดีตสมาชิก:  ไนน์เปอร์เซนต์  เน็กซ์ 
 
ฟ่าน เฉิงเฉิง (จีน: 范丞丞; พินอิน: Fan Chengcheng; เกิด 16 มิถุนายน ค.ศ. 2000) เป็นนักร้อง แร็ปเปอร์ และนักแสดงชาวจีน เขาเป็นอดีตสมาชิกของบอยแบนด์จีนชื่อ ไนน์เปอร์เซนต์ และยังเคยเป็นอดีตสมาชิกของ เน็กซ์ สังกัดเยฺว่หฺวาเอนเตอร์เทนเมนต์ เขาเป็นนักแสดงของรายการวาไรตี้จีนชื่อ Keep Running ตั้งแต่ปี ค.ศ. 2023
ผลงานเพลง > อีพี

| ชื่อ | รายละเอียด | ยอดขาย | อ้างอิง |
| --- | --- | --- | --- |
| Like A Fan |  วางจำหน่าย: 16 มิถุนายน ค.ศ. 2019  ภาษา: จีนกลาง  สังกัด: เยฺว่หฺวาเอนเตอร์เทนเมนต์ รายชื่อเพลง "Dip Out"  "Finesse"  "Straight"  | 1,043,106 |  |
| EMERGING |  วางจำหน่าย: 16 มิถุนายน ค.ศ. 2020  ภาษา: จีนกลาง  สังกัด: เยฺว่หฺวาเอนเตอร์เทนเมนต์ รายชื่อเพลง "困兽"  "Missed Texts"  "2 Minds"  "过度呼吸"  | 679,080 |  |
| 咦？ |  * วางจำหน่าย: 16 มิถุนายน ค.ศ. 2021  ภาษา: จีนกลาง  สังกัด: เยฺว่หฺวาเอนเตอร์เทนเมนต์ รายชื่อเพลง "Born to Lose"  "MAD!"  "2"  "Proud of Myself"  | 1,154,060 |  |
พระเจ้าคงยัง

พระเจ้าคงยังแห่งโครยอ (เกาหลี: 공양; ฮันจา: 恭讓; อาร์อาร์: Gongyang; เอ็มอาร์: Kongyang ค.ศ. 1345 - ค.ศ. 1394) เป็นพระมหากษัตริย์พระองค์ที่ 34 และพระองค์สุดท้ายแห่งราชวงศ์โครยอ (ค.ศ. 1389 - 1392)
พระเจ้าคงยังพระนามเดิมว่าเจ้าชายช็องชัง (정창군; 定昌君) เป็นพระโอรสของเจ้าชายช็องว็อน (정원군; 定遠君) ซึ่งสืบสายพระโลหิตมาจากพระเจ้าชินจง ในค.ศ. 1389 นายพลอี ซ็อง-กเย (이성계; 李成桂) ปลดพระเจ้าชัง (창왕, 昌王) จากราชบัลลังก์และสำเร็จโทษทั้งพระเจ้าชางและพระราชบิดาพระเจ้าอู ด้วยข้อหาที่ทั้งสองพระองค์ไม่ใช่พระราชวงศ์ แล้วตั้งองค์ชายช็องชังที่เป็นเชื้อพระวงศ์ที่แท้จริงขึ้นเป็นพระราชาแทน
แต่แล้วในค.ศ. 1392 อี ซ็อง-กเยก็ตัดสินใจบังคับพระเจ้าคงยังให้สละราชบัลลังก์ ปลดลงเป็นเจ้าชายคงยัง (공양군; 恭讓君) แล้วปราบดาภิเษกตนเองเป็นกษัตริย์แห่งเกาหลี ตั้งราชวงศ์ใหม่คือราชวงศ์โชซ็อน เป็นพระเจ้าแทโจ (조선태조; 朝鮮太祖) เจ้าชายคงยังถูกสำเร็จโทษพร้อมกับสมาชิกพระราชวงศ์ที่เหลือในค.ศ. 1394 ในรัชกาลของพระเจ้าแทจง จึงทรงได้รับการสถาปนากลับขึ้นมาเป็น พระเจ้าคงยัง (공양왕, 恭讓王)
พระราชวงศ์

พระราชบิดา เจ้าชาย วัง คยุน
พระพิมลธรรม

| พระพิมลธรรม |
| --- | --- |
พระพิมลธรรม (ชอบ อนุจารี)   (รูปล่าสุด)
การเรียกขาน: ท่านเจ้าคุณ
จวน: พระอารามหลวง หรือวัดราษฎร์
ผู้แต่งตั้ง: พระมหากษัตริย์ไทย
วาระ: ตลอดพระชีพ หรือ ได้รับสถาปนาเป็นสมเด็จพระราชาคณะ
ผู้ประเดิมตำแหน่ง: พระพิมลธรรม
สถาปนา: พ.ศ. 2325
พระพิมลธรรม เป็นราชทินนามสมณศักดิ์พระราชาคณะเจ้าคณะรองรูปหนึ่ง ในสมัยหลัง ๆ ได้พระราชทานเฉพาะพระภิกษุฝ่ายมหานิกาย ปัจจุบันไม่มีพระราชาคณะรูปใดได้รับราชทินนามนี้
ประวัติ

สมณศักดิ์ที่ "พระพิมลธรรม" ปรากฏครั้งแรกในรัชสมัยสมเด็จพระศรีเสาวภาคย์ ว่าพระศรีสินซึ่งผนวชอยู่วัดระฆังเป็นผู้รู้พระไตรปิฎกและชำนาญพระเวท มีสมณศักดิ์เป็นพระพิมลธรรม์อนันตปรีชา ได้ปราบดาภิเษกเป็นสมเด็จพระเจ้าทรงธรรม ในทำเนียบตำแหน่งพระราชาคณะในกรุงครั้งกรุงเก่า ระบุว่าพระพิมลธรรม วัดรามาวาส เป็นเจ้าคณะรองคณะคามวาสีฝ่ายซ้าย ถึงสมัยกรุงรัตนโกสินทร์ได้เปลี่ยนเป็นเจ้าคณะรองคณะเหนือ แต่ก็มีข้อมูลว่า "พระพิมลธรรม" เป็นพระอาจารย์อีกรูปหนึ่งของสมเด็จพระนารายณ์ ทรงปรึกษาข้อราชการบ่อยครั้ง โดยเฉพาะเรื่องโหราศาสตร์ เชื่อกันว่าทำนายได้แม่นยำมาก เช่น เมื่อสมเด็จพระนารายณ์ ยกทัพไปตีเมืองอังวะ ครั้งนั้นพระยาสีราชเดโชถูกพม่าจับไป สมเด็จพระนารายณ์ทรงทราบข่าวก็ดำรัสสั่งตำรวจหลวงไปนิมนต์พระพิมลธรรม วัดระฆังเข้ามาให้จับยามดู พระพิมลธรรมตรวจดูแล้วถวายพยากรณ์ว่า พระยาสีหราชเดโชชัยจะสามารถหลุดฟื้นมาได้และกลับได้ชัยชนะ ซึ่งเหตุการณ์ก็เป็นไปตามคำทำนายนั้น
ฐานานุกรม

พระพิมลธรรม มีฐานานุศักดิ์ตั้งฐานานุกรมได้ 8 รูป ดังนี้
พระครูปลัดสุวัฒนศีลคุณ วิบุลธรรมคณิสสร ธุราธรมหาคณานุนายก
| --- | --- |
 พระครูวินัยธร  พระครูสรวิชัย พระครูคู่สวด  พระครูธรรมบาล  พระครูใบฎีกา:  พระครูธรรมธร  พระครูไกรสรวิลาส พระครูคู่สวด  พระครูสมุห์
สมัยรัตนโกสินทร์

ในสมัยกรุงรัตนโกสินทร์มีผู้ได้รับพระราชทานสมณศักดิ์ที่ "พระพิมลธรรม" ดังนี้
| ลำดับที่ | รายนาม | วัด | ดำรงสมณศักดิ์ |
| --- | --- | --- | --- |
| 1 | พระพิมลธรรม | วัดพระเชตุพนวิมลมังคลารามราชวรมหาวิหาร | พ.ศ. 2325 - 2337 |
| 2 | พระพิมลธรรม (มี) | วัดราชบุรณราชวรวิหาร | พ.ศ. 2337 - ???? |
| 3 | พระพิมลธรรม (อาจ) | วัดสระเกศราชวรมหาวิหาร | พ.ศ. ???? - 2359 |
| 4 | พระพิมลธรรม (ด่อน) | วัดหงส์รัตนารามราชวรวิหาร | พ.ศ. 2359 - 2363 |
| 5 | พระพิมลธรรม (ทองดี) | วัดระฆังโฆสิตารามวรมหาวิหาร | พ.ศ. 2463 - ???? |
| 6 | พระพิมลธรรม (พร) | วัดกัลยาณมิตรวรมหาวิหาร | พ.ศ. 2373 - ???? |
| 7 | พระพิมลธรรม (อู่) | วัดสุทัศนเทพวรารามราชวรมหาวิหาร | พ.ศ. 2368 - 2394 |
| 8 | พระพิมลธรรม (จี่) | วัดประยุรวงศาวาสวรวิหาร | พ.ศ. 2394 - 2400 |
| 9 | พระพิมลธรรม (ยิ้ม) | วัดพระเชตุพนวิมลมังคลารามราชวรมหาวิหาร | พ.ศ. 2400 - 2412 |
| 10 | พระพิมลธรรม (ทับ พุทฺธสิริ) | วัดโสมนัสราชวรวิหาร | พ.ศ. 2415 - 2422 |
| 11 | พระพิมลธรรม (อ้น) | วัดพระเชตุพนวิมลมังคลารามราชวรมหาวิหาร | พ.ศ. 2422 - 2432 |
| 12 | หม่อมเจ้าพระพิมลธรรม์ (ทัด เสนีวงศ์) | วัดพระเชตุพนวิมลมังคลารามราชวรมหาวิหาร | พ.ศ. 2435 - 2437 |
| 13 | พระพิมลธรรม (ฑิต อุทโย) | วัดมหาธาตุยุวราชรังสฤษฎิ์ราชวรมหาวิหาร | พ.ศ. 2438 - 2443 |
| 14 | พระพิมลธรรม (ยัง เขมาภิรโต) | วัดโสมนัสราชวรวิหาร | พ.ศ. 2443 - 2453 |
| 15 | พระพิมลธรรม (หม่อมราชวงศ์เจริญ ญาณฉนฺโท) | วัดระฆังโฆสิตารามวรมหาวิหาร | พ.ศ. 2453 - 2464 |
| 16 | พระพิมลธรรม (เฮง เขมจารี) | วัดมหาธาตุยุวราชรังสฤษฎิ์ราชวรมหาวิหาร | พ.ศ. 2471 - 2482 |
| 17 | พระพิมลธรรม (นาค สุมนนาโค) | วัดอรุณราชวรารามราชวรมหาวิหาร | พ.ศ. 2482 - 2485 |
| 18 | พระพิมลธรรม (ช้อย ฐานทตฺโต) | วัดมหาธาตุยุวราชรังสฤษฎิ์ราชวรมหาวิหาร | พ.ศ. 2488 - 2491 |
| 19 | พระพิมลธรรม (อาจ อาสโภ) | วัดมหาธาตุยุวราชรังสฤษฎิ์ราชวรมหาวิหาร | พ.ศ. 2492 - 2503 พ.ศ. 2518 - 2528 |
| 20 | พระพิมลธรรม (ชอบ อนุจารี) | วัดราษฎร์บำรุง | พ.ศ. 2530 - 2535 |
งานประกาศผลรางวัลออสการ์ ครั้งที่ 48

งานประกาศผลรางวัลออสการ์ ครั้งที่ 48 เป็นงานมอบรางวัลสำหรับภาพยนตร์ที่เข้าฉายในปีค.ศ. 1975 ในงานครั้งนี้ Elizabeth Taylor และวงโยธวาทิตของเหล่านักกีฬามหาวิทยาลัยเซาต์เธิร์นแคลิฟอเนียได้ปิดงานโดยการแสดงชื่อ America the Beautiful เพื่อเฉลิมฉลองการครบรอบ 200 ปีของประเทศสหรัฐอเมริกา
รางวัล

ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
รางวัล > Best Picture

One Flew Over the Cuckoo's Nest
Barry Lyndon
Dog Day Afternoon
Jaws
Nashville
รางวัล > Best Actor in a Leading Role

One Flew Over the Cuckoo's Nest - Jack Nicholson
Dog Day Afternoon - Al Pacino
Give 'em Hell, Harry! - James Whitmore
The Man in the Glass Booth - Maximilian Schell
The Sunshine Boys - Walter Matthau
รางวัล > Best Actress in a Leading Role

One Flew Over the Cuckoo's Nest - Louise Fletcher
Hedda - Glenda Jackson
Hester Street - Carol Kane
The Story of Adele H - Isabelle Adjani
Tommy - Ann-Margret
รางวัล > Best Actor in a Supporting Role

The Sunshine Boys - George Burns
The Day of the Locust - Burgess Meredith
Dog Day Afternoon - Chris Sarandon
One Flew Over the Cuckoo's Nest - Brad Dourif
Shampoo - Jack Warden
รางวัล > Best Actress in a Supporting Role

Shampoo - Lee Grant
Farewell, My Lovely - Sylvia Miles
Jacqueline Susann's Once Is Not Enough - Brenda Vaccaro
Nashville - Lily Tomlin
Nashville - Ronee Blakley
รางวัล > Best Director

One Flew Over the Cuckoo's Nest - Milos Forman
Amarcord - Federico Fellini
Barry Lyndon - Stanley Kubrick
Dog Day Afternoon - Sidney Lumet
Nashville - Robert Altman
รางวัล > Best Adapted Screenplay

One Flew Over the Cuckoo's Nest - Lawrence Hauben and Bo Goldman
Barry Lyndon - Stanley Kubrick
That Female Scent - Dino Risi  and Ruggero Maccari
The Man Who Would Be King - John Huston and Gladys Hill
The Sunshine Boys - Neil Simon
รางวัล > Best Original Screenplay

Dog Day Afternoon - Frank Pierson
Amarcord - Federico Fellini and Tonino Guerra
And Now My Love - Claude Lelouch and Pierre Uytterhoeven
Lies My Father Told Me - Ted Allan
Shampoo - Robert Towne and Warren Beatty
รางวัล > Best Cinematography

Barry Lyndon - John Alcott
รางวัล > Best Art Direction-Set Decoration

Barry Lyndon - Ken Adam , Roy Walker and Vernon Dixon
รางวัล > Best Costume Design

Barry Lyndon - Ulla-Britt Soderlund and Milena Canonero
รางวัล > Best Sound

Jaws - Robert L. Hoyt , Roger Heman Jr. , Earl Madery and John R. Carter
รางวัล > Best Film Editing

Jaws - Verna Fields
รางวัล > Best Music, Original Song

Nashville - Keith Carradine for the song I'm Easy
รางวัล > Best Music, Scoring Original Song Score and/or Adaptation

Barry Lyndon - Leonard Rosenman
รางวัล > Best Music, Original Score

Jaws - John Williams
รางวัล > Best Short Film, Animated

Great (Isambard Kingdom Brunel)
รางวัล > Best Short Film, Live Action

Angel and Big Joe
รางวัล > Best Documentary, Short Subjects

The End of the Game
รางวัล > Best Documentary, Features

The Man Who Skied Down Everest
รางวัล > Best Foreign Language Film

Dersu Uzala - Soviet Union
แหล่งข้อมูลอื่น

งานประกาศผลรางวัลออสการ์ ครั้งที่ 48 เก็บถาวร 2009-01-03 ที่ เวย์แบ็กแมชชีน ที่เว็บไซต์ IMDb
พระพิมลธรรม (นาค สุมนนาโค)

หลวงปู่นาค วัดอรุณราชวราราม เมื่อครั้งยังดำรงสมณศักดิ์ที่ พระพิมลธรรม เมื่อปี พ.ศ. 2482
พระพิมลธรรม นามเดิม นาค ฉายา สุมนนาโค เป็นพระราชาคณะเจ้าคณะรองหนเหนือ เจ้าคณะมณฑลชุมพร เจ้าอาวาสวัดอรุณราชวรารามราชวรมหาวิหาร นอกจากนี้ท่านยังเป็นพระเกจิอาจารย์ผู้มีชื่อเสียงจากการทำตะกรุดหนังหน้าผากเสือ
รูปถ่ายติดกระจกข้าวหลามตัด พระพิมลธรรม(นาค) วัดอรุณราชวราราม ปี พ.ศ. 2475